Diari Oficial de la Generalitat Valenciana


Sumari del DOGV 3345, del 06-10-1998 (1998/8174)

RESOLUCIÓ de 14 de setembre de 1998, del sotsscretari per a la Modernització de les Administracions Públiques, per la qual es convoca un curs d'adequació del personal funcionari del grup E transferit de l'administració de l'estat i que, integrat en l'administració pública de la Generalitat Valenciana, ocupe llocs classificats dins del grup D, de naturalesa laboral.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3345

Data del DOGV
:   06-10-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/8174


Data del document
:   14-09-1998

Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 14 de setembre de 1998, del sotsscretari per a la Modernització de les Administracions Públiques, per la qual es convoca un curs d'adequació del personal funcionari del grup E transferit de l'administració de l'estat i que, integrat en l'administració pública de la Generalitat Valenciana, ocupe llocs classificats dins del grup D, de naturalesa laboral. [1998/Q8174]
  
Per Ordre de 16 de juny de 1993, del conseller d'Administració Pública (DOGV de 25.06.93), es convocà un curs d'adequació del personal funcionari del grup E transferit de l'administració de l'estat que, integrat en l'administració pública de la Generalitat Valenciana, ocupe llocs classificats dins del grup D, de naturalesa laboral.
  
Per Resolució de 4 d'octubre de 1993, de la directora de l'Institut Valencià d'Administració Pública (DOGV de 08.10.93), es féu pública la llista d'admesos al curs esmentat, així com el calendari i professorat.
  
En execució de la sentència número 1.180/1997, del Tribunal Superior de Justícia de la Comunitat Valenciana, i d'acord amb la Resolució de 22 de juny de 1998, de la Direcció General de Funció Pública, procedeix incloure en la llista d'admesos al curs d'adequació del personal funcionari del grup E, que ocupa llocs del grup D, de naturalesa laboral, els funcionaris Vicente Folch Soriano i Rafael García del Moral, al quals s'impartirà un curs d'adequació.
  
D'acord amb les competències reconegudes en el Decret 28/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Administració Pública, resolc:
  
Primer
  
Convocar un curs d'adequació del personal funcionari del grup E transferit de l'administració de l'estat que, integrat en l'administració de la Generalitat Valenciana, ocupe llocs de treball classificats dins del grup D de naturalesa laboral, que es detalla en l'annex I de la present resolució, en execució de la sentència número 1.180/1997 del Tribunal Superior de Justícia de la Comunitat Valenciana, i d'acord amb la Resolució de 22 de juny de 1998, de la Direcció General de Funció Pública.
  
Segon
  
La duració del curs serà de 21 hores, amb la distribució d'hores i matèries que s'estableix en l'annex II de la present resolució. El curs començarà el dia 19 d'octubre de 1998, a les 16.30 hores, en la seu de l'Institut Politècnic Sant Vicent Ferrer, carrer de la Ciutat de l'Aprenent, número 2, 46262 València.
  
Tercer
  
Al final del curs tindrà lloc una prova d'aptitud que es puntuarà de 0 a 10 punts, per a superar-la caldrà obtenir una puntuació mínima de 5 punts.
  
El tribunal qualificador de la prova selectiva, que tindrà la modalitat de preguntes amb respostes breus, o de test amb quatre alternatives de resposta, estarà integrat per la cap de l'Àrea de l'Institut Valencià d'Administració Pública com a presidenta, el cap del Servei d'Estudis de l'Institut Valencià d'Administració Pública com a secretari i els professors i les professores que impartisquen les distintes matèries del curs com a vocals.
  
Seran exclosos de la prova final els assistents que falten més del 15% de la duració del curs.
  
Quart
  
Contra la present resolució, que és definitiva en via administrativa, es podrà interposar recurs contenciós administratiu davant la Sala d'aquesta Jurisdicció del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana, segons que estableix la llei reguladora d'aquesta jurisdicció, amb comunicació escrita prèvia a aquesta sotssecretaria.
  
València, 14 de setembre de 1998.- El sotssecretari per a la Modernització de les Administracions Públiques: José Emilio Cervera Cardona.
  
ANNEX I
  
NRP Cognoms i nom
  
60073368G9 Folch Soriano, Vicente
  
17766932L0 García del Moral, Rafael
  
ANNEX II
  
Programa del curs
  
Mòdul 1. Constitució espanyola (10 hores)
  
- La Constitució espanyola de 1978: principis generals.
  
- Drets i deures fonamentals.
  
- La corona: atribucions del rei.
  
- Les Corts Generals.
  
- El Govern i l'administració.
  
- El poder judicial.
  
- El Tribunal Constitucional.
  
- Organització territorial de l'estat. Les comunitats autònomes.
  
Mòdul 2. Estatut d'Autonomia de la Comunitat Valenciana (6 hores)
  
- Aspectes generals de l'estatut d'autonomia.
  
- Institucions de la Generalitat Valenciana. El president de la Generalitat. Les Corts Valencianes. El Consell o Govern Valencià. Altres institucions.
  
Mòdul 3. Regulació laboral (5 hores)
  
- L'acord per al personal laboral al servei de la Generalitat Valenciana: drets dels treballadors i règim disciplinari.